Aika 26.11.2013 klo 13–16

Paikka Turun kaupunginkirjasto, Studio

Jäsenet

Salo Tiina, puh.joht. (asiat 1- 8) Raision kaupunginkirjasto

Näätsaari Inkeri, puh.joht. (asiat 9-13) Turun kaupunginkirjasto

Hämäläinen Leena Maskun kunnankirjasto

Inkinen Päivi Sauvon kirjasto

Kettula Päivi (-> klo 16) Liedon kunnankirjasto

Kraappa Armi-Tuulikki (-> klo 15.40) Pyhärannan kunnankirjasto

Kulmala Viktoria Mynämäen kunnankirjasto

Kuronen Milla Kustavin kunnankirjasto

Mutka Marja-Liisa Laitilan kaupunginkirjasto

Nurminoro, Ritva (->klo16) Kaarinan kaupunginkirjasto

Pohjola Kari Paimion kaupunginkirjasto

Tuomi Tarja Naantalin kaupunginkirjasto

Viik Tiina Uudenkaupungin kaupunginkirjasto

Ylioja Eila Nousiaisten kunnankirjasto

Muut osallistujat Maunu Ulla-Maija, esittelijä Turun kaupunginkirjasto Valikainen Kaija, siht. Turun kaupunginkirjasto

Laine Aija Turun kaupunginkirjasto (asia 8)

Varila Kalle Turun kaupunginkirjasto (asiat 7,8 ja 10)

Viitanen Anna Turun kaupunginkirjasto (asia 7)

Poissa Ikala-Suomalainen Sirpa Vehmaan kunnankirjasto

Sjölund Anna-Kaisa Taivassalon kunnankirjasto

Ylitalo Jan-Erik Ruskon kunnankirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen pöytäkirja.

Päätös Hyväksyttiin edellisen kokouksen pöytäkirja

1. Next Median e-reading –hanke

Next Median eReading-hankkeessa tehdään ensi vuoden hankehakemusta Tekesiin. Ensi vuoden suunnitelmissa on pääkaupunkiseudulla pilottina toimineen Ebib- palvelun valtakunnallistaminen. Ebib-palvelun kautta kirjastoille on tällä hetkellä tarjolla yli 100 kotimaista uutuuskirjaa ja nimekemäärä tulee kasvamaan. Tällä hetkellä kustantajista ovat mukana Otava ja Bonnier, ensi vuonna todennäköisesti mukaan tulee myös uusia kustantajia. Perinteisen latausmenetelmän lisäksi Ebib mahdollistaa e-kirjan online eli streaming –käytön, jolloin käyttö asiakkaan kannalta helpottuu huomattavasti.

Ensi vuoden kehityssuunnitelmiin kuuluu myös e-kirjapalvelun integrointi kirjastojärjestelmään. Kirjastojärjestelmäintegraation avulla e-kirjojen löydettävyys helpottuu ja niiden lainaus yksinkertaistuu. Lainaajan ei tarvitse enää kirjautua toiseen järjestelmään e-kirjan latausta varten, vaan hän voi suorittaa lainauksen suoraan kirjastojärjestelmän kautta. Alkuvaiheessa on tarkoitus kehittää lainausintegraatio, mutta jatkossa mahdollisesti integroidaan myös hankintaosuus. Integraation avulla sähköistä ja painettua aineistoa voitaisiin kirjastoissa käsitellä samalla tavalla, esimerkiksi määrärahojen seurannan, hankinnan ja tilastoinnin suhteen.

Helmet-kirjastot ovat jo ilmoittaneet halukkuutensa kehittää integraatiota Sierra-järjestelmään. eReading-hankkeesta on esitetty toivomus Vaski-kirjastojen osallisuudesta pilotoimaan integrointia Axiell-järjestelmään. Pilotoinnin avulla on mahdollista tuoda esiin kirjastojen tarpeita ja olla heti alkuvaiheessa mukana kehitystyössä.

Ehdotus Päätetään osallistua Next median e-Reading – hankkeen pilotointiin Axiell-kirjastojen edustajana.

Päätös Päätettiin osallistua hankkeeseen.

1. Varapuheenjohtajan ja työvaliokunnan vaihtuvien jäsenten vaalin ääntenlaskijoiden valinta

Ehdotus Johtoryhmä valitsee kaksi ääntenlaskijaa varapuheenjohtajan ja työvalio-

kunnan vaaleja varten.

Päätös Viktoria Kulmala ja Kaija Valikainen valittiin ääntenlaskijoiksi.

1. Varapuheenjohtajan valinta

Varapuheenjohtaja valitaan kaksivuotiskaudeksi kerrallaan. Sama henkilö voi toimia varapuheenjohtajana kerrallaan enintään kaksi kaksivuotiskautta.

Varapuheenjohtajana on toiminut Tiina Salo Raisiosta vuosina 2010–2011, ja vuosina 2012–2013.

Kunkin kirjaston edustajalla on käytettävissään yksi ääni. Valittavan on oltava kirjaston vakinaisessa virassa oleva johtaja tai johtajan viran väliaikainen haltija, jos viranhoitomääräys kestää toimikauden loppuun saakka. (tässä tapauksessa vuoden 2015 loppuun.)

Ehdotus Valitaan Vaski-kirjastojen varapuheenjohtaja vuosille 2014–2015.

Päätös Seuraavat valtuutukset varapuheenjohtajan valintaan on toimitettu:

* Sirpa Ikala-Suomalainen valtuuttaa Päivi Inkisen käyttämään äänestyksessä Vehmaan edustajan ääntä.
* Inkeri Näätsaari valtuuttaa Ulla-Maija Maunun käyttämään äänestyksessä Turun edustajan ääntä.

Vaskin varapuheenjohtajaksi valittiin yksimielisesti Kari Pohjola Paimiosta.

1. Kahden vaihtuvan jäsenen valinta työvaliokuntaan

Työvaliokuntaan kuuluu kolme pysyvää ja neljä vaihtuvaa jäsentä. Vaihtuvat jäsenet valitaan kaksivuotiskaudeksi niin, että joka toinen vuosi erovuorossa on kaksi jäsentä. Sama jäsen voi kuulua työvaliokuntaan enintään kaksi kaksivuotiskautta kerrallaan.

Vaski-johtoryhmä on päättänyt 8.12.2011 kokouksessa, että jos työvaliokunnan jäsen on estynyt osallistumaan työvaliokunnan kokouksiin enemmän kuin yhden kokouksen ajan, tilalle tulee seuraavaksi eniten ääniä saanut.

Tällä hetkellä työvaliokunnan kokoonpano on seuraava:

|  |  |  |
| --- | --- | --- |
| Inkeri Näätsaari | puheenjohtaja | pysyvä |
| Tiina Salo | varapuheenjohtaja | erovuorossa |
| Päivi Inkinen | jäsen | erovuorossa |
| Päivi Kettula | jäsen | 2013–2014 |
| Marja-Liisa Mutka (Maija Söderblomin tilalla) | jäsen | erovuorossa |
| Kari Pohjola | jäsen | 2013–2014 |
| Ulla-Maija Maunu | esittelijä | pysyvä |
| Kaija Valikainen | sihteeri | pysyvä |

Työvaliokunnan erovuorossa olevat jäsenet ovat Päivi Inkinen ja Marja-Liisa Mutka. Heidän tilalleen tulee valita uudet jäsenet. Kunkin kirjaston edustajalla on kaksi ääntä työvaliokunnan edustajien valintaan. Valittavan on oltava kirjaston vakinaisessa virassa oleva kirjastopalveluista vastaava johtaja tai johtajan viran väliaikainen haltija, jos viranhoitomääräys kestää toimikauden loppuun saakka. (tässä tapauksessa vuoden 2014 loppuun.)

Ehdotus Valitaan työvaliokuntaan kaksi uutta jäsentä vuosiksi 2014–2015. Jos varapuheenjohtaja-vaalissa valituksi on tullut työvaliokunnan jäsen, joka ei ole erovuorossa, valitaan myös hänen tilalleen uusi jäsen.

Sirpa Ikala-Suomalainen on valtuuttanut Päivi Inkisen ja Inkeri Näätsaari on valtuuttanut Ulla-Maija Maunun äänestämään puolestaan.

Päätös Seuraavat valtuutukset työvaliokunnan jäsenten valintaan on toimitettu:

* Sirpa Ikala-Suomalainen valtuuttaa Päivi Inkisen käyttämään äänestyksessä Vehmaan edustajan ääntä.
* Inkeri Näätsaari valtuuttaa Ulla-Maija Maunun käyttämään äänestyksessä Turun edustajan ääntä.

Työvaliokunnan jäseniksi vuosiksi 2014–2015 valittiin yksimielisesti Ritva Nurminoro Kaarinasta ja Tiina Viik Uudestakaupungista. Marja-Liisa Mutka Laitilasta valittiin Kari Pohjolan tilalle vuodeksi 2014. Tarja Tuomi Naantalista valittiin työvaliokunnan ensimmäiseksi varajäseneksi ja Milla-Riitta Kuronen Kustavista valittiin toiseksi varajäseneksi vuodeksi 2014.

1. Kuvailun keskittäminen Vaski-kirjastoissa

Vaskin kuvailutyöryhmä sai johtoryhmältä tehtäväkseen (Vaski-johtoryhmä 3.6.2013 §) valmistella esitystä kuvailuun käytettävästä työajasta ja kuvailun organisoinnista jatkossa.

Liite: Kuvailun keskittäminen

Ehdotus Kuullaan Anna Viitasen esittely ja päätetään kuvailun keskittämisestä niin, että pidetään lähtökohtana sitä, paljonko kirjastoon tulee aineistoa, jota ei tule muualle. Vain yli 50 nimekkeen kirjastoissa tehdään kuvailua. Kuvailua tehdään seuraavissa kirjastoissa:

* Kaarina
* Laitila
* Lieto
* Masku
* Naantali
* Paimio
* Raisio
* Rusko
* Turku
* Uusikaupunki

Huomioidaan samalla erityisalojen osaaminen.

Päätös Päätettiin keskittää primaariluettelointi ehdotettujen kirjastojen lisäksi Mynämäkeen ja Nousiaisiin. Annettiin kuvailuryhmälle tehtäväksi kehittää toimintamalli kirjastoille, jotka eivät jatkossa enää teeluettelointia. Kuvailun keskittämistä tarkastellaan johtoryhmässä vuosittain.

1. Vaskin työryhmät

Ulla-Maija ja työryhmänvetäjät ovat kokoontuneet 12.9.2013. Ehdotus työryhmiksi on valmisteltu vuodelle 2014 liitteen mukaan.

* Vaskissa toimivat vuonna 2014 seuraavat työryhmät

Työryhmä htv

Järjestelmän pääkäyttäjät 1,1

Kuvailu 0,95

Kokoelmat 0,5

Lasten ja nuorten Vaski 0,3

Viestintä sis. verkkoviestinnän 0,3

Kuljetusten koordinointi 0,1

Liite: Vaskin työryhmät 2014

Ehdotus Päätetään työryhmät, niiden jäsenet ja uusien jäsenten valintaperiaatteet seuraavasti:

* Vuonna 2013 toimivista työryhmistä lainauspalveluryhmä lakkautetaan. Kuljetuspalvelujen koordinoijan tehtävää jatketaan.
* Ehdotetaan maakunnan muille kirjastoille Lasten ja nuorten Vaski – ryhmän laajentamista maakuntatasoiseksi kuitenkin siten, että vetäjä on Vaski-kirjastoista. Ryhmän työajasta koituvat kustannukset maksetaan maakuntakirjastotoiminnan rahoista.
* Työryhmien työskentelyssä varaudutaan yhteensä noin kolmeen henkilötyövuoteen ja noin 130.000 euron kustannuksiin vuonna 2014
* Päätetään tarvittavien uusien jäsenten valinnasta työryhmiin.

Uudet jäsenet vaihtuvien tilalle valitaan 10.12.2013 johtoryhmän kokouksessa. Kustannusten yksityiskohtainen jako käsitellään johtoryhmän tammikuun kokouksessa.

Päätös Päätettiin lakkauttaa lainauspalvelutyöryhmä mutta kuljetuspalvelujen koordinoijan tehtävää jatketaan.

Päätettiin ehdottaa maakunnan muille kirjastoille Lasten ja nuorten Vaski – ryhmän laajentamista maakuntatasoiseksi siten, että ryhmän vetäjän työajasta koituvat kustannukset maksetaan maakuntakirjastotoiminnan rahoista.

Ehdotukset työryhmien uusista jäsenistä kirjattiin liitteeseen. Päätetään nyt auki jääneiden työryhmien jäsenet 10.12. kokouksessa. Työryhmien työskentelyssä varaudutaan yhteensä noin kolmeen henkilötyövuoteen ja noin 130.000 euron kustannuksiin vuonna 2014.

1. Yhteistoimintasopimus

Johtoryhmässä 22.11.2012 päätettiin, että Vaski-yhteistyösopimus tarkistetaan vuoden 2013 aikana. Johtoryhmässä 1.10.2013 käytiin lähetekeskustelu, jonka pohjalta päätettiin jatkaa sopimustekstin työstämistä ja tuoda sopimus Vaskin johtoryhmään. Sopimuksen valmistelussa on konsultoitu Raision ja Turun lakimiehiä.

Turku allekirjoittaa sopimuksen omalta osaltaan ja toimittaa sen kahtena kappaleena kuntiin käsittelyä ja allekirjoitusta varten. Kunnat lähettävät toisen allekirjoitetun kappaleen Turun kaupunginkirjastoon.

Liite: Vaski-kirjastojen yhteistoimintasopimus

Ehdotus Hyväksytään yhteistyösopimus.

Päätös Lisättiin kohtaan 5. Yhteistoiminnasta aiheutuvat kustannukset toisen kappaleen viimeiseen lauseeseen teksti ”siltä osin kuin johtoryhmä taloussuunnitelman yhteydessä päättää.”

Yhteistyösopimus hyväksyttiin lisäyksen jälkeen.

Sovittiin, että kirjastot toimittavat y-tunnuksensa Ulla-Maija Maunulle. Lisäksi sovittiin, että Inkeri Näätsaari toimittaa Turun kulttuurilautakunnalle tekemänsä esittelytekstin muille kirjastoille käytettäväksi sopimuksen esittelyyn kirjastojen omissa lautakunnissa.

1. Vaski-kirjastojen painopisteet vuodelle 2014

Vaski-kirjastojen toiminnan painopisteitä on työstetty työvaliokunnan kokouksessa 29.10.2013. Työvaliokunta esittää painopisteiksi seuraavia:

1. kirjastojärjestelmän ylläpitokustannukset jatkuvat nykytasolla, Aurora-järjestelmään tehdään pieniä parannuksia.
2. Vaski-kuljetukset säilyvät nykytasolla, mutta kuljetukset laajennetaan koko maakuntaan. Se edellyttää todennäköisesti kilpailutusta, mikäli kaikki maakunnan kirjastot haluavat mukaan kuljetuksiin.
3. Verkkokirjasto uudistetaan. Vaihtoehtoina on joko Finna, johon rakennetaan julkaisualusta avoimen lähdekoodin ohjelmistolla, tai kaupallinen verkkokirjasto-ohjelmisto, joka edellyttää kilpailutusta. Finna-ratkaisun kustannukset Vaski-kirjastoille ovat noin 11.000 € ja kaupallisen ohjelmiston 130.000 €.
4. Lisätään e-aineistojen tarjontaa aikaisempaan päätökseen verrattuna noin 30.000 eurolla.
5. Osallistutaan kirjamessuille, ja hankitaan messuyhteistyöhön uusia kumppaneita. Vaski-kirjastojen kustannukset ja henkilöstötarve messujen osalta ovat vuoden 2013 tasolla.
6. Kirjastokortteja ja Vaski-tarvikkeita hankitaan ja yhteisiä tilaisuuksia järjestetään kuten vuonna 2013.
7. Työryhmiin osoitetaan yhteisesti noin 3 henkilötyövuotta, mikä on hieman vähemmän kuin vuonna 2013. Niistä aiheutuvat kustannukset ovat noin 130.000 €.
8. Projekteista viedään loppuun Asiakkaan kirjasto, Lisää älyä ja Viisaasti verkossa. Näissä on ulkopuolista rahoitusta 224.980 €, Vaskin oma inkind projekteihin on 99.500 €

|  |  |  |
| --- | --- | --- |
| **Painopiste** | **Kuvaus** | **Vaski-kirjastojen kustannukset  yhteensä 2014** |
| Kirjastojärjestelmä | Kirjastojärjestelmän ylläpito ja pienet parannukset | 353 400 |
| Kuljetukset | Vaski-kuljetukset vuoden 2013 tasolla  Uusi kilpailutus ja laajeneminen maakuntaan  Arvio 10 €/käynti | 35 000 |
| Verkkokirjaston uudistaminen | **Vaihtoehto A**  Finnan käyttöönotto ja julkaisualustan rakentaminen avoimen lähdekoodin ohjelmistolla: Viisaasti verkossa –raha.  palvelinkustannukset  **Vaihtoehto B**  jos Finna ei onnistu, kilpailutetaan verkkokirjasto  Verkkokirjaston ohjelmistolisenssi | 11 000  tai  130 000 |
| E-aineistojen tarjonta | e-aineiston hankinta, aikaisemmin päätetty (2013  57 700 €)  Uudet e-aineistopalvelut (esim. ebib, Zinio) | 78 000  30 000 |
| Kirjamessut | messuosasto, miniseminaari, päivystys, markkinointi | 8 000 |
| Muut | Kirjastokortit  Vaski-tarvikkeet  Yhteiset tilaisuudet  Kuljetustarvikkeet  Käyttäjät ja kokoelmat –hanke (lisäys) | |  | | --- | | 15 000 | | 8000 | | 3000 | | 500  15.000 | |  | |
| Työryhmät | Järjestelmän pääkäyttäjät  Kokoelmat  Kuvailu  Lasten ja nuorten Vaski  Verkkoviestintä  Viestintä  Logistiikan koordinointi | 130 000 |
| **Yhteensä** | Vaihtoehto A  Vaihtoehto B | **660 400**  **779 400** |

|  |
| --- |
|  |
|  |
|  |

|  |  |  |
| --- | --- | --- |
| **Projektit** | Rahoitus | Vaskin inkind  noin 50 % rahoituksesta |
| *Asiakkaan kirjasto*  *Lisää älyä*  *Viisaasti verkossa* | 28 130 €  126 850 €  70 000 € | 14 000  50 500  35 000 |
| **Yhteensä** | **224.980 €** | **99.500 €** |

Vaski-kirjastojen omat kustannukset kehittämishankkeineen ovat kaikkiaan 759.900 € tai 878.900 € riippuen verkkokirjastoratkaisusta.

Liite: Kuvaus Zinio ja Indieflix – palveluista

Liite: Katsaus Aleksiin/Artoon ja Ebscoon

Ehdotus Käsitellään ja päätetään vuoden 2014 painopisteet. Kuullaan lisäksi Kalle Varilan katsaus Aleksin/Arton ja Ebscon sisältöön, käyttöön ja kustannuksiin.

Päätetään vuoden 2014 erityiseksi painopisteeksi e-aineistostrategian laatiminen.

Päätös Päätettiin seuraavista painopisteistä vuodelle 2014:

|  |  |  |  |
| --- | --- | --- | --- |
| **Painopiste** | **Kuvaus** | **Vaski-kirjastojen kustannukset  yhteensä 2014** | **Laskuttaja** |
| Kirjastojärjestelmä | Kirjastojärjestelmän ylläpito ja pienet parannukset | 353 400 | Axiell Oy |
| Kuljetukset | Vaski-kuljetukset vuoden 2013 tasolla Kuljetukset laajennetaan koko maakuntaan, mikäli Vaskin ulkopuoliset kirjastot haluavat liittyä mukaan. Tarvittaessa järjestetään kilpailutus.  Arvio 10 €/käynti | 35 000 | Lähetti-ykkönen |
| Verkkokirjaston uudistaminen | **Vaihtoehto A**  Finnan käyttöönotto ja julkaisualustan rakentaminen avoimen lähdekoodin ohjelmistolla: Viisaasti verkossa –raha.  palvelinkustannukset  **Vaihtoehto B**  jos Finna ei onnistu, kilpailutetaan verkkokirjasto  Verkkokirjaston ohjelmistolisenssi | 11 000  tai  130 000 | Turku  Axiell Oy |
| E-aineistojen tarjonta | e-aineiston hankinta, aikaisemmin päätetty 2013 57.700 €. Jatketaan muiden FinElib-tietokantojen tilausta Ebscoa lukuun ottamatta.  Uudet e-aineistopalvelut Panostetaan tulevina vuosina e-aineistojen hankintaan sekä niiden käyttöön. | 78 000  30 000 | Aineisto-toimittajat/  Turku |
| Kirjamessut | Messuosasto, miniseminaari, päivystys, markkinointi  Laajennetaan koko maakuntaan, mikäli maakunnan muut kirjastot ovat halukkaita osallistumaan. | 8 000 | Turku? |
| Muut | Käyttäjät ja kokoelmat –hanke. Päättyy projektina, toteutetaan omalla kustannuksella. | 15.000 | ? |
| Työryhmät | Järjestelmän pääkäyttäjät  Kokoelmat  Kuvailu  Lasten ja nuorten Vaski  Verkkoviestintä  Viestintä  Logistiikan koordinointi | 130 000 | Turku |
| **Yhteensä** | Vaihtoehto A  Vaihtoehto B | **660 400**  **779 400** |  |

Lisäksi Vaski-kirjastoilla on muita yhteisiä menoja, esimerkiksi kirjastokortteja ja Vaski-tarvikkeita hankitaan ja yhteisiä tilaisuuksia järjestetään kuten vuonna 2013. Niiden kustannukset sisällytetään talousarvioon.

1. Vaskin talousarvio vuodelle 2014 sekä taloussuunnitelma vuosille 2015–2016

Työvaliokunnassa 6.9.2013 sovittiin, että valmistellaan talousarvion ja – suunnittelun pohjaksi vuosittain päivitettävä toimintaohjelma ja sen pohjalle laadittu suuntaa antava kustannustenjako.

Liite: Vaskin talousarvio 2014 sekä taloussuunnitelma vuosille 2015–2016

Ehdotus Käsitellään ja hyväksytään liitteenä oleva toimintaohjelma ja suuntaa antava kustannusten jako. Vuoden 2015 kustannukset päivitetään kevään 2014 aikana.

Päätös Lisätään taulukkoon tiedot siitä, mitkä kustannukset ovat Turun laskuttamia ja mitkä kustannukset ovat sellaisia, että toimittajat laskuttavat suoraan kirjastoja. Sovittiin, että tarkistetaan taulukot vastaamaan nyt sovittuja painopisteitä.

**MUUT ASIAT**

1. Henkilökortilla lainaaminen

Keskusteltiin henkilökortilla tai vastaavalla lainaamisesta asiakaspalvelussa. Sovittiin, että lainauspalvelutyöryhmä laatii selkeät ohjeet lainaamisesta ja tiedottaa Vaski-kirjastoja uudesta käytännöstä.

**TIEDOTUSASIAT JA KATSAUKSIA**

1. Maakuntakirjastokokous

3.12.2013 Maakuntakirjastokokous, jonka aiheina ovat:

Uusi kirjastojärjestelmä

Maakunnalliset kuljetukset

Maakunnallinen lasten ja nuorten työryhmä

Koulutuksen painopisteet vuodelle 2014

Maakunnan kirjastojen yhteinen kirjamessuosasto

Lisäksi ehdotettiin Seniorisurffia yhdeksi aiheeksi.

1. Palvelimen siirto

Vuodenvaihteen jälkeen tapahtuva palvelimen siirto ei ilmeisesti vaadi sulkemista. Tarkempi aika ei ole vielä tiedossa.

**KOKOUKSEN PÄÄTTÄMINEN**

1. Seuraava kokous

Seuraava johtoryhmän kokous on 10.12. Kokouksessa käsiteltäviä asioita:

* + - * + Vaski-kehittäjän palkitseminen
        + Finna-projektin eteneminen ja päätös verkkokirjastosta
        + Vaskin työryhmät ja toimintamalli vuodelle 2014
        + Toimintaohjelma ja kustannustenjako käsitellään vuoden 2014 ensimmäisessä kokouksessa

1. Kokouksen päättäminen

Puheenjohtaja päätti kokouksen klo 16.05.